Referat af bestyrelsesmøde 26/7 2017

Til stede er: Rigmor, Alex, Erik, Klaus, Cornelius, Ivan, Connie, Rie, Lau, Stephanie, Charloth, Troels og Maria.

1. **Velkomst ved formanden**
Mødet startes med en repræsentationsrunde. Maria er startet som projektkoordinator 22 timer om ugen. Hun skal indtil videre primært fokusere for fondsansøgninger, kommunikation og igangsætning af nye aktiviteter i huset.
2. **Valg af dirigent og referent**
Lau er dirigent, Maria er referent.
3. **Godkendelse af referat**
Referatet fra sidste møde den 28/6 godkendes – dog med den enkelte rettelse under punktet eventuelt, at rundbordssamtalen med Landsforeningen af socialpædagoger ikke skal omhandle fælles fundament, men derimod fælles sprog, definition og tilgang. Ivan har tilføjet rettelsen til referatet.
4. **Godkendelse af dagsorden**
Dagsordenen godkendes.
5. **Økonomi - Abonnementer og valg af bank, lejeaftale med outsideren + Etablering af ny medarbejder. Husleje betaling fra Landslap?**

5.1 Internet og telefonabonnement
Cornelius foreslår, at skifte internetudbyder til Yousee, som har god og billig oprettelse, og derefter igen skifte til Hiper, da de er bedre og billigere i længden. Ivan siger, at det kan der godt findes penge til. Der skal også købes en router, så vi får trådløst internet i huset. Cornelius foreslå i øvrigt, at vi går væk fra at have telefonabonnement til fastnettelefon og i stedet køber et nyt abonnement til mobiltelefon. Charloth undersøger, hvilke abonnementstilbud, der vil passe os bedst.

5.2 Valg af bank og bankadgang
- Vi har bankkonti i både Danske Bank og Arbejdernes Landsbank (AL). Vi vil gerne have samlet alle vores konti hos AL. For at få startet denne proces, skal AL have vores nye vedtægter. Ivan sørger for, at banke få disse.
- Vedr. bankadgang fortæller Ivan, at han som kasserer har adgang og kort, og at Maria snarest muligt får oprettet de samme adgangsmuligheder. Alle betalinger over 500 kr. skal godkendes af bestyrelsen. Alle udgifter under 500 kr. skal godkendes af kassereren. Der ligger på nuværende tidspunkt et par tusinde i pengeskabet til daglige udgifter.
- Vi skal have bogført vores regnskaber fra februar til nu. Vi bruger firmaet Regnskabsskolen, som koster 300 kr. i timen. Der skal helst bogføres hver 3. måned. Maria er i gang med at få en aftale på plads med Regnskabsskolen, så vi kan få styr på vores bogføring.
- Rigmor fortæller, at LAP-NV tager ca. 7000 kr. med til budgettet, når (hvis) vi sammenlægges.

5.3 Lokaleaftale med Outsideren
Det er vigtigt, at overførsler fra Outsideren ikke bogføres som husleje, da vi ikke må leje vores lokaler ud. Det er aftale om driftstilskud og ikke en lejeaftale, vi har med Outsideren. Det skal besluttes, om vi fortsat vil låne lokaler ud til Outsideren. Det var i sin tid meningen, at Outsideren kun skulle låne lokaler af os midlertidigt, indtil de kunne flytte til Det gule hus. Beslutningen om fortsat udlån af lokaler til Outsideren udskydes.

5.4 Huslejebetaling
Ivan foreslår, at vi undersøger muligheden for, at Landsledelsen betaler halvdelen af vores husleje – den del, som Københavns Kommune ikke betaler. Det besluttes, at vi kontakter Landsledelsen med dette forslag.
6. **Det psykiatriske fællesråd**
Ønsker vi fortsat at være en del af Det psykiatriske fællesråd? Jvf. bl.a. vægtning af stemmer/tildeling af antal stemmer pr. forening foreslår Ivan, at vi melder os ud af fællesrådet. På dette tidspunkt var under halvdelen af bestyrelsesmedlemmerne til stede, og beslutningen udskydes derfor.
7. **Siden sidst**

7.1 Møde med Claus
Den 25/7 holdt Cornelius, Ivan og Maria møde med Claus Bech – se vedlagte referat af mødet. Det skal undersøges nærmere, hvad der er op og ned i sagen om cvr.nr og løn til Recovery Labs undervisere fra LAP-Kbhs midler. Det er ifølge Ivan tydeligt at se i vores regnskaber, at det ikke er rigtigt, når Claus siger, at der ikke er brugt penge til Recovery Lab, som er søgt via LAP-Kbhs cvr.nr, og at der ikke er betalt løn til Recovery Labs undervisere af LAP-Kbhs midler.

Det besluttes, at Cornelius, Lau, Ivan og Maria sender Claus en mail med krav om, at Claus og Recovery Lab ophører med at benytte navnet Vendepunkter, da det retmæssigt tilhører LAP-Kbh.

Ifølge Claus er vores lejekontrakt med Københavns Kommune ikke blevet fornyet siden 2014. Erik, Maria og Ivan kontakter kommunen vedr. dette.s

7.2 De 50.000 kr. fra Claus
De 50.000 kr., som vi fik tilbage fra Claus’ Vendepunkter Recovery Lab bør tilbageføres til vores ”rainy day” post, som de stammer fra. De er på nuværende tidspunkt øremærket til næste års husleje, men det bør de ikke være.

1. **Eventuelt**
8.1 ENUSP
Claus har hidtil været regnskabsførende for ENUSP, og det skal derfor afklares, hvem der fremover vil besidde denne post. Det besluttes, at vi giver denne opgave videre til Landsledelsen, da det er LAP og ikke kun LAP-Kbh, der er medlem af ENUSP. Det er i øvrigt LAP-Kbh, der står som primær kontakt på ENUSPs hjemmeside. Dette ønsker vi at ændre. Maria taler med Landsledelsen om disse ændringer.

8.2 Inspirationsgruppen låner vores lokaler tirsdag den 1/8 kl. 12-15.

8.3 Generalforsamling i LAP-NV vedr. sammenlægning
Der er generalforsamling i LAP-NV den 23/8 kl. 15 vedr. sammenlægning med LAP-Kbh. Det foregår i Måløv, og transporten dækkes for dem, der vil med.

8.4 Mødedatoer
Der mindes om, at bestyrelsesmøde altid ligger den sidste onsdag i måneden.